BASES E CONVOCATORIA PARA O PROCESO SELECTIVO DE FUNCIONARIO/A INTERINO/A (TRABALLADOR/A SOCIAL)
ADMINISTRACIÓN LOCAL — Municipal — Agolada (Persoal, oposicións, 20/11/2018)

Por acordo da Xunta de Goberno Local do 02/10/2018 aprobouse a convocatoria dun proceso selectivo para a selección nomeamento como funcionario/a interino/a dun/dunha traballador/a social e creación de bolsa de emprego do Concello de Agolada, así como as bases que rexen na convocatoria e que se transcriben a continuación: A regulación xeral da convocatoria do procesos selectivo para a ocupación, en réxime de funcionario/a interino/a dun/unha traballador/a social para cubrir unha baixa por enfermidade que figura coa correspondente dotación orzamentaria no anexo de persoal dos orzamentos de 2018 coas características que a definen: A praza referida está adscrita a 60 Servizos Sociais e as funcións que ten encomendadas son as previstas na lexislación sectorial de servicios sociais para prestar os servicios sociais comunitarios básicos de competencia municipal no eido da súa titulación, incluíndo: A convocatoria e as bases que a rexen a convocatoria publicaranse no Boletín Oficial da Provincia de Pontevedra (BOP), no taboleiro de anuncios e na Sede Electrónica do Concello de Agolada. Os anuncios sucesivos inseriranse só no taboleiro de anuncios e na Sede Electrónica sen prexuízo de calquera outro medio de difusión que, con carácter complementario, se considere oportuno. O sistema selectivo elixido é de concurso-oposición. Para poder tomar parte na convocatoria e no proceso selectivo, as persoas aspirantes deberán reunir, antes do remate do prazo de presentación de solicitudes de participación, os requisitos xerais e básicos que de seguido se relacionan: a) Ter a nacionalidade española ou algunha outra que permita o acceso ao emprego público (artigo 52 da Lei 2/2015, do 29 de abril, de emprego público de Galicia (LEPG) e artigo 57 do Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público). b) Estar en posesión das capacidades e aptitudes físicas e psíquicas que sexan necesarias para o desempeño das correspondentes funcións ou tarefas. c) Ter cumpridos dezaseis anos e non exceder, no seu caso, da idade máxima de xubilación forzosa. Só por lei poderá establecerse outra idade máxima, distinta da idade de xubilación forzosa, para o acceso ao emprego público. d) Non ser separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin acharse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que fose separado ou inhabilitado. No caso de ser nacional doutro Estado, non acharse inhabilitado ou en situación equivalente nin ser sometido a sanción disciplinaria ou equivalente que impida, no seu Estado, nos mesmos termos o acceso ao empregado público. e) Estar en posesión do nivel de CELGA 4, ou equivalente (ou estar en condicións de obtelo antes do remate do prazo de presentación de instancias). A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). En todo caso, e con arranxo ao previsto no artigo 51.2 da Lei do emprego público de Galicia, os/as aspirantes que non acrediten o coñecemento da lingua galega requirida nas bases específicas de cada unha das prazas, ou estean en condicións de obtelo dentro do prazo de presentación de instancias, deberán realizar unha proba específica de coñecemento de lingua galega que cualificará ao/á aspirante como apto ou non apto. f) Posuír a titulación universitaria de grao ou diplomatura en traballo social; ou equivalentes. As solicitudes/instancias para tomar parte no proceso selectivo presentaranse, conforme ao modelo que figura como anexo I, no Rexistro Xeral do Concello, en horario de atención ao público de 9:00 a 14:00 h, e no prazo de quince (15) días hábiles, que se contarán a partir do día seguinte ao da publicación do anuncio da respectiva convocatoria no BOP de Pontevedra. Do mesmo xeito, as ditas solicitudes poderanse presentar por calquera das formas previstas no artigo 16.4 da Lei 39/2015, de 1 de outubro, do procedemento administrativo común das Administracións Públicas (ou naquelas outras previsións normativas concordantes e/ou substitutivas deste artigo). Neste caso deberá comunicarse ao Concello a remisión da solicitude dentro do prazo de presentación de instancias, por correo electrónico (secretario@agolada. es), ou calquera outro medio polo que quede debidamente acreditado. Xunto coa dita solicitude/instancia (que segundo o modelo incorporado nas bases como anexo incorpora unha declaración responsable do cumprimento dos requisitos de participación), as persoas aspirantes deberán achegar a seguinte documentación, que deberá presentarse en documento orixinal ou copia debidamente cotexada/compulsada: Rematado o prazo de presentación de instancias, e no prazo máximo dun mes, a Alcaldía aprobará a lista provisional de persoas admitidas e excluídas que se fará pública no taboleiro de anuncios e na Sede Electrónica do concello. Na dita Resolución indicarase o nome, apelidos e DNI das persoas admitidas e excluídas e, no seu caso, as causas de exclusión. As persoas excluídas, así como as omitidas na relación de admitidas ou excluídas, disporán dun prazo de 5 días hábiles, que comezará a contar dende o día seguinte ao da publicación da resolución no taboleiro e Sede Electrónica, para corrixir os defectos que motivaran a súa exclusión ou a súa omisión da lista de admitidas. As persoas que dentro do prazo sinalado non emendasen a exclusión ou non alegasen a omisión, xustificando o seu dereito a seren incluídas na relación de admitidas, serán definitivamente excluídas do proceso selectivo. De non se presentaren reclamacións dentro deste prazo, a lista provisional de persoas admitidas e excluídas elevarase a definitiva. As alegacións/emendas serán aceptadas ou rexeitadas por Resolución da Alcaldía (que será obxecto de nova publicación no taboleiro de anuncios e na Sede Electrónica), e na que se aprobará a lista definitiva de admitidos/as e excluídos/as. A composición do tribunal adecuarase aos criterios de imparcialidade e profesionalidade, así como aos restantes requisitos previstos ao efecto pola normativa de aplicación (nomeadamente, artigos 60 do texto refundido da Lei do estatuto básico do empregado público e 59 da Lei do emprego público de Galicia), e tenderá á paridade entre mulleres e homes. Estará conformado polos/as seguintes integrantes (dos/as que se deberá nomear, en todo caso, titulares e suplentes): O tribunal non poderá constituírse nin actuar sen a presenza, cando menos, de tres dos seus membros, titulares ou suplentes, debendo estar presentes en todo caso o/a presidente/a e o/a secretario/a. De todas as reunións que celebre o tribunal o/a secretario/a redactará a correspondente acta. Os membros do tribunal absteranse de intervir, e o comunicarán á autoridade que convoca, cando concorra algunha das circunstancias previstas ao efecto no artigo 23 da Lei 40/2015, do 1 de outubro, de réxime xurídico do Sector Público. Os/as aspirantes poderán recusalos/as cando concorra algunha de ditas circunstancias. O Tribunal resolverá, por maioría de votos dos seus membros presentes, todas as dúbidas e/ou cuestións que se susciten ao respecto da aplicación e/ou interpretación das normas contidas nestas bases, así como nos supostos non previstos nas mesmas (solicitando, no seu caso, a emisión de informe e/ou opinión especializada por parte dos asesores que, ao efecto, poidan ter sido requiridos). O Tribunal poderá dispoñer a incorporación, nos supostos en que así o estime oportuno (previo acordo formal adoptado ao respecto), e aos efectos da asistencia/colaboración na súa actuación e/ou traballos propios, de asesores; que actuarán con voz e sen voto, limitándose ao exercicio das especialidades técnicas/profesionais en base ás cales foran requiridos para o dito asesoramento. O/A presidente/a do tribunal adoptará as medidas oportunas para garantir que os exercicios da fase de oposición, que se realicen de forma escrita, sexan corrixidos sen que se coñeza a identidade dos aspirantes, utilizando para iso os impresos e/ou procedemento/s adecuado/s. O/A presidente/a do tribunal poderá adoptar as medidas precisas, naqueles casos en que resulte necesario, para o suposto de aspirantes con discapacidade, sen que se vulnere, en ningún caso, o principio de igualdade, e coa finalidade de que poidan acometer a realización dos exercicios en similares termos e/ou condicións ás do resto de participantes. Os membros concorrentes ás sesións do tribunal, e para os efectos de percepcións de asistencias, clasificaranse consonte o disposto no Real Decreto 462/2002 sobre indemnizacións por razóns de servizo (e normativa concordante e/ou substitutiva). En todo o non previsto nas presentes bases, o procedemento de actuación do tribunal axustarase ao establecido na normativa aplicable á formación da vontade dos órganos colexiados. Coa resolución comprensiva da relación definitiva de aspirantes admitidos e excluídos, a publicar no taboleiro de edictos e na Sede Electrónica, determinarase a composición nominativa do tribunal, o lugar, data e hora na que se citará ao mesmo para a súa primeira sesión (constitutiva), así como para o inicio do proceso selectivo (que se iniciará coa fase de concurso). O sistema selectivo empregado será o concurso-oposición, debendo desenvolverse, con carácter previo, a fase de concurso. Se durante o desenvolvemento do proceso selectivo chegase a coñecemento do tribunal que algún/ha dos/as aspirantes carece de calquera dos requisitos esixidos na convocatoria, será excluído, previa audiencia do/a interesado/a, comunicándoo no mesmo día á autoridade que convocou o proceso selectivo. Os exercicios da fase oposición serán de carácter obrigatorio e eliminatorio, agás o que, de ser o caso, se deba realizar para a acreditación do coñecemento do galego (que só deberá realizarse por parte dos/as aspirantes que non acrediten estar en posesión do nivel CELGA requirido, segundo a praza, e respecto do que serán cualificados como aptos ou non aptos). O concurso, que se realizará con carácter previo á fase de oposición, consistirá na valoración dos méritos alegados e adecuadamente acreditados polas persoas aspirantes admitidas no proceso, con arranxo aos criterios sinalados nestas bases. A documentación acreditativa dos méritos alegados deberá achegarse antes do remate do prazo de presentación de solicitudes. De non facerse así, será considerada unha achega de nova documentación fóra de prazo, e non será tida en conta, polo tanto, para a valoración dos ditos méritos. O resultado da fase de concurso farase público mediante anuncio no taboleiro de edictos e na Sede Electrónica, antes de iniciarse a fase de oposición. Igualmente, no dito anuncio tamén se fixará a data, hora e lugar de celebración do primeiro exercicio da fase de oposición. Os sucesivos anuncios sobre a puntuación e realización das probas da fase de oposición, así como aqueles outros anuncios que poidan proceder, efectuarase no taboleiro de edictos e na Sede Electrónica. Os/as aspirantes disporán dun prazo de cinco (5) días hábiles, que se contarán a partir do día seguinte ao da publicación das puntuacións obtidas na fase de concurso, para formular alegacións. Á vista das reclamacións que se presenten e no caso de ser estimadas, realizaranse as oportunas correccións nas puntuacións, publicándose novamente a valoración definitiva no taboleiro de anuncios e na Sede Electrónica do Concello. A fase de concurso en ningún caso terá carácter eliminatorio. A puntuación obtida nesta fase sumarase á obtida nos exercicios da fase de oposición só no caso das persoas aspirantes que a superasen, determinándose así a puntuación final. En todo caso, a fase de concurso só poderá supoñer, como máximo, un 40% da puntuación total do proceso selectivo. Na mesma serán obxecto de valoración os seguintes aspectos/méritos; Valorarase con arranxo aos criterios establecidos a continuación e ata o máximo de 3 puntos.1. Por servizos prestados, na Administración Local (xa sexa como persoal funcionario ou laboral) desempeñando prazas/postos ou funcións equivalentes á praza que se convoca a razón de 0,1 puntos por cada mes completo de servizos.2. Por servizos prestados, noutra Administración distinta da local (xa sexa como persoal funcionario ou laboral) desempeñando prazas/postos ou funcións equivalentes á praza que se convoca a razón de 0,05 puntos por cada mes completo de servizos.3. Por servizos prestados nunha empresa privada como traballador/a social; a razón de 0,025 puntos por cada mes completo de servizos. Non se terán en conta os períodos inferiores ao mes. A forma de acreditación dos servizos será mediante fotocopia compulsada do contrato de traballo e certificación de vida laboral expedida pola Tesourería Xeral da Seguridade Social. Os servizos prestados no Concello de Agolada serán certificados polo propio concello. No caso de que a relación fose funcionarial deberá acreditarse mediante a resolución do nomeamento, a toma de posesión e a certificación da vida laboral expedida pola Tesourería Xeral da Seguridade Social. Naqueles casos nos que da documentación anterior non se deduzan, claramente, as funcións e postos/prazas desempeñados, a persoa aspirante deberá achegar, a maiores, un certificado comprensivo das funcións, grupo e especialidade, indicando ademais, cando sexa necesario polas características singulares da praza/posto, o servizo/departamento no que se realizaban, expedido pola administración/empresa na que prestou os servizos que quere que se lle valoren. Non se computarán os servizos que se prestaran simultaneamente con outros igualmente alegados, e reduciranse proporcionalmente os prestados a tempo parcial. Non se terán en conta outras formas de acreditación dos servizos e, en ningún caso, un certificado de servizos prestados poderá substituír o contrato de traballo ou a resolución de nomeamento e/ou a toma de posesión. Serán obxecto de valoración as accións formativas (incluíndo nas mesmas os cursos de formación, perfeccionamento e especialización, e excluíndo as titulacións requiridas para participar no proceso selectivo) directamente relacionadas coas funcións e perfil profesional propios da praza obxecto de cobertura, e impartidas, organizadas, recoñecidas e/ou homologados por administracións públicas ou entidades ou organismos dependentes destas; a valoración da dita formación realizarase conforme ao seguinte baremo, e ata o máximo de 2 puntos: − Cunha duración inferior a 15 horas: 0,15 puntos. − Cunha duración de 15 a 50 horas: 0,25 puntos. − Cunha duración de 51 a 100 horas: 0,50 puntos. − Cunha duración de 101 a 200 horas: 1 punto. − Cunha duración de 201 a 300 horas: 1,5 puntos. − Cunha duración superior a 301 horas: 2 puntos. Para a acreditación desta formación deberase achegar o título correspondente ou certificado da entidade/organismo que realizou a actividade formativa (mediante orixinais ou copias debidamente cotexadas). Non serán valorada a asistencia a xornadas, seminarios, simposios ou similares. No caso de que a duración só se estableza por créditos e non por horas, cada crédito equivalerá a 10 horas. Nos documentos acreditativos da realización dos cursos deberá constar a data da súa realización, así como a súa duración (en horas). De non figurar os ditos extremos non serán obxecto de valoración. Valoraranse por unha soa vez os diferentes cursos relativos a unha mesma materia (agás que quede claramente diferenciado que o contido tivera sido diferente, ou que se tratase de actualizacións), valorándose, unicamente, o de nivel superior ou avanzado. A fase de oposición constará de dous (2) exercicios, dos cales un será teórico e outro práctico, sendo ambos de carácter obrigatorio e eliminatorio. Os/as aspirantes poderán realizar o/s exercicio/s, á súa elección, en calquera das linguas oficiais de Galicia. Os/as aspirantes serán convocados/as para cada exercicio nun único chamamento, sendo excluídos/as da oposición os/as que non comparecesen, agás nos supostos debidamente xustificados e que así sexan apreciados, e interpretados, polo tribunal. En todo caso, as causas ou probas xustificativas, formularanse dentro das vinte e catro (24) horas seguintes á celebración do exercicio ao que non compareceran. Consistirá na resolución por escrito dun cuestionario tipo test composto por 50 preguntas, máis 5 de reserva, con 4 respostas alternativas, sendo só unha delas a correcta, relacionado co contido funcional do posto e coas materias contidas no temario que figura como Anexo II destas bases. O número de preguntas da parte xeral e da específica virá determinada, de forma aproximada, pola proporción existente entre o número de temas de cada parte. As preguntas de reserva deberán ser contestadas polos/as aspirantes e utilizaranse para substituír aquelas preguntas do exame inicial que fosen anuladas polo tribunal, previo acordo motivado ao respecto. Neste suposto, a pregunta anulada do exame inicial darase por non formulada e será substituída pola primeira pregunta de reserva, e así sucesivamente no caso de que houbese máis dunha anulación. O exercicio será determinado polo tribunal inmediatamente antes da realización do mesmo. O tempo máximo para a realización do exercicio será de 60 minutos. Para obter a puntuación do/a aspirante neste proba asignarase 0,20 puntos por cada resposta correcta, restándose 0,05 puntos por cada resposta incorrecta. Para superar este exercicio será preciso acadar un mínimo de 5 puntos, sendo a puntuación máxima posible de 10 puntos. Consistirá na realización por escrito dun suposto práctico de desenvolvemento que estarán relacionados coas materias do programa que figura na parte específica do anexo II desta convocatoria. O tempo para a realización deste exercicio será como máximo de 3 horas. Durante o desenvolvemento desta proba os/as aspirantes poderán, en todo momento, facer uso de textos legais sen resolución de casos prácticos. En relación con estes, admitiranse as súas versións consolidadas, aquelas nas que figuren notas de vixencia e/ou referencias cruzadas a outras normas e os subliñados simples, sempre que non inclúan ningunha outra información, comentario doutrinal ou referencia xurisprudencial; estando expresamente prohibida a utilización de libros de consulta, temarios, informes ou ditames de calquera tipo. Así mesmo, durante a realización deste exercicio non estará permitido o uso de teléfonos móbiles polos aspirantes. Este exercicio deberá ser lido polos aspirantes en sesión pública ante o tribunal de selección. O tribunal poderá formular preguntas ou cuestións relacionadas con contido do exame. Os/as aspirantes deberán aterse, estritamente, á lectura literal do exercicio realizado, sen alterar, engadir ou omitir ningunha palabra ou texto deste. O tribunal de selección estará facultado para dispoñer a exclusión do/a aspirante que non se ativera a ditos requisitos. En calquera caso, o tribunal, antes da lectura do exercicio, recordará aos/ás aspirantes tal obrigación. O tribunal valorará a capacidade de análise, a sistemática na formulación, a formulación de conclusións, os coñecementos e, no seu caso, a adecuada interpretación da normativa aplicable ao caso concreto e a explicación razoada dos coñecementos teóricos no desenvolvemento e resolución do suposto ou supostos prácticos concretos. A proba cualificarase de 0 a 10 puntos, debéndose obter unha puntuación mínima de 5 puntos para superalo, correspondendo ao tribunal determinar cal é o número coñecementos necesarios para alcanzar o 5. En todo caso, a resolución/solución dos casos prácticos, ou cando menos os criterios para a súa avaliación, deberán ser fixados polo órgano de selección antes de iniciarse o exame e constar na correspondente acta. A forma concreta de realización/presentación dos exercicios da fase de oposición será acordada polo órgano de selección. Os exercicios teórico e práctico cualificaranse cun máximo de 10 puntos cada un, quedando eliminado o/a aspirante que non obteña un mínimo de 5 puntos en cada un deles, de acordo co previsto nas bases específicas. Terceiro exercicio: obrigatorio para os que non acrediten estar en posesión do nivel de coñecemento de galego requirido (CELGA 4 ou equivalente) ou estar en condicións de obtelo antes do remate do prazo de presentación de instancias, deberán realizar unha proba específica de coñecemento de lingua galega. A proba de lingua será adecuada ao nivel de CELGA esixido polo que o/a aspirante deberá acreditar a competencia segundo os parámetros definidos por ALTE (Association of Language Testers of Europe) e polo Consello de Europa para o nivel especificado. Así mesmo os/as aspirantes deberán demostrar a través da proba a comprensión oral e escrita e a expresión oral e escrita en lingua galega, polo que as probas terán unha parte oral e outra escrita. O deseño das probas terá como referencia os modelos empregados para cada nivel pola Secretaría Xeral de Política Lingüística para as probas de acreditación dos Certificados de Lingua Galega (CELGA) e publicado na páxina web lingua. gal. Esta proba cualificará ao/á aspirante como “apto” ou “non apto”, correspondéndolle ao tribunal determinar o nivel de coñecementos esixido para acadar o resultado de apto, quedando eliminados do proceso selectivo aqueles/as aspirantes que non acaden a dita cualificación de apto. Naqueles exercicios nos que sexa preciso establecer unha orde de actuación dos/as aspirantes, seguirase a orde alfabética en vigor aprobada pola Xunta de Galicia que marca a orde de actuación dos/as aspirantes nos procesos selectivos para o ingreso na Administración Autonómica de Galicia que se deriven da oferta de emprego público correspondente ao ano 2018 (letra “G”, DOG núm.19 de 26/01/2018). A puntuación final obterase sumando as puntuacións acadadas na fase de oposición, sempre que se teña superado, e a obtida na fase de concurso. Para superar o proceso a persoa aspirante deberá ter aprobado coa nota mínima de 5 os exercicios da fase de oposición. De non cumprir esta esixencia ningún/ha dos/as aspirantes, o proceso será declarado deserto. No caso de empate na puntuación total terase en conta, prioritariamente, a puntuación obtida no primeiro exercicio da fase de oposición e logo a obtida no segundo. No caso de que persista o empate, atenderase á primeira letra do primeiro apelido seguindo a orde alfabética aprobada pola Xunta de Galicia que marca a orde de actuación dos/as aspirantes nos procesos selectivos para o ingreso na Administración Autonómica de Galicia que se deriven da oferta de emprego público correspondente ao ano 2018 (letra “G”, DOG núm.19, de 26/01/2018). Nos apelidos compostos coa preposición de, da, do, de la, d’., a mesma non será tida en conta (por exemplo: Lucia Ines Baxani Jauset. A letra a ter en conta será o “C”). De persistir o empate, atenderase á segunda letra do primeiro apelido, seguindo a orde alfabética anterior, e así ata desfacer o empate; continuando polo segundo apelido e finalmente polo nome. Finalizado o proceso selectivo, o tribunal fará pública (mediante anuncio no taboleiro de edictos e na Sede electrónica do concello) a puntuación final total dos/as candidatos/as que teñan superado o proceso selectivo. O tribunal proporá, asemade, o nomeamento ou contratación como funcionario interino ata a alta da titular da praza, e en atención á puntuación acadada, proceda seleccionar (proposta que se elevará á Alcaldía, para que, con arranxo ás competencias recoñecidas para o efecto, proceda a resolver o ditos nomeamentos ou contratacións). Así mesmo, os/as aspirantes finalmente non seleccionados, pero que tiveran superado o proceso selectivo, serán propostos polo tribunal, por orde descendente de puntuación, para a creación dunha bolsa de traballo para cada as praza convocada e cuxo funcionamento se rexerá polas normas e criterios sinalados na base décimo primeira. As persoas aspirantes seleccionadas deberán presentar, no prazo máximo de 5 días naturais (que se contarán dende o día seguinte de requirimento realizado para o efecto), declaración responsable (segundo modelo facilitado polo Concello) de que seguen reunindo todos e cada un dos requisitos esixidos, e acreditados (segundo o fixado nas bases cuarta e quinta das bases presentes ou, no seu caso, nos respectivos apartados das bases específicas) no momento de terse presentado ao proceso selectivo, así como de non estar incursos en causa de incompatibilidade de conformidade coas previsións normativas aplicables ao respecto (e iso sen prexuízo da responsabilidade na que, no seu caso, e por falsidade na dita declaración, puidese incorrer). Se dentro do prazo indicado (agás nos casos de forza maior, debidamente motivados e que deberán ser apreciados e estimados, potestativamente, pola Alcaldía), os/as aspirantes seleccionados/as non presentaran a documentación requirida, ou da mesma se deducira que non reunirían os requisitos esixidos, non poderán ser nomeados/contratados, e quedarán anuladas todas as súas actuacións, sen prexuízo das responsabilidades en que puidera incorrer por falsidade; debendo propoñerse, por parte da Alcaldía, o nomeamento/contratación do/a aspirante que ocupe o primeiro lugar (por orde de puntuación) na relación complementaria de aspirantes que tiveran superado o proceso selectivo e non foran inicialmente seleccionados para a cobertura das vacantes convocadas. Resolto pola Alcaldía o nomeamento ou contratación dos/as aspirantes seleccionados/as, estes deberán iniciar a relación de servizo/laboral (previa toma de posesión no caso do persoal funcionario interino) na data sinalada, para o efecto, na dita resolución, que lle será debidamente notificada; de non cumprir co dito prazo de incorporación, sen existir causa xustificada (nos casos de forza maior, debidamente motivados e que deberán ser apreciados e estimados, potestativamente, pola Alcaldía), entenderase que renuncian aos seus dereitos. As resolucións de nomeamentos e contratación como funcionarios interinos e laboral temporal interino ata a cobertura de vacante, segundo o caso, serán obxecto de publicación no taboleiro de edictos e páxina web municipais. A bolsa de traballo habilitarán a dispoñibilidade dunha listaxe aspirantes (en orde á prelación resultante da puntuación acadada no proceso selectivo) por cada unha das tipoloxías de prazas que teñen sido obxecto e convocatoria, para efectuar nomeamentos, en réxime interino, e nos supostos e modalidades que legalmente proceda; resultando, polo tanto, a conformación da seguinte bolsa de traballo: − 1 bolsa de traballo para traballadores/as sociais (persoal funcionario interino) En todo caso, o recurso aos ditos nomeamentos temporais deberá adecuarse e aterse aos criterios, requisitos e supostos previstos pola normativa aplicable, para o efecto, en cada momento e, concretamente, e segundo o marco normativo actualmente vixente, ao disposto nos artigos 10 e 11 do texto refundido da Lei do estatuto básico do empregado público (TREBEP); 23, 24, 25, 26 e 27 da Lei 2/2015, do emprego público de Galicia (LEPG), e 19.2 da Lei 6/2018, do 3 de xullo, de orzamentos xerais do Estado para o ano 2018 (ou previsións normativas concordantes e/ou substitutivas destes). Debe figurar, asemade, no expediente correspondente, a previa acreditación da existencia de crédito adecuado e suficiente para esta finalidade. A creación e entrada en vigor desta bolsa de traballo anulará calquera outra de obxecto e/ou características equivalentes que poida existir no Concello, e quedará anulada automaticamente no caso de que se convocase un novo proceso selectivo con idéntico obxecto do que derive a bolsa de traballo.1. Os chamamentos para a formalización dos nomeamentos realizaranse en base á orde de prelación vixente, en cada momento, entre os/as integrantes da bolsa de traballo. En caso de oferta simultánea de varios nomeamentos, estes ofreceranse en bloque, para a súa elección segundo a orde de prelación de aspirantes. Os chamamentos realizaranse por vía telefónica e correo electrónico, ao número e dirección de correo electrónico facilitados polos integrantes da bolsa de traballo no momento de terse presentado ao proceso selectivo para a súa creación. Así, en aras a unha adecuada eficacia deste procedemento, os/as interesados/as deberán comunicar ao Concello, baixo a súa responsabilidade, calquera alteración destas datos de contacto, para os efectos de chamamento, que se puidera ter producido. Realizaranse un máximo de tres chamadas telefónicas, durante unha mesma xornada, a distinta horas e cun intervalo mínimo dunha hora. No caso de non terse producido resposta ás ditas chamadas, remitirase un correo electrónico final (dentro da mesma xornada). Tanto na chamada telefónica como no correo electrónico indicarase o tipo de nomeamento proposto, a orde que ocupa o/a interesado/a (indicándose, se é o caso, que se está a expensas de que acepten os/as integrantes da lista anteriores e que tiveran sido chamados previamente), o prazo para a resposta e a data prevista para o inicio da toma de posesión. Darase un prazo máximo de 24 horas (contado dende a hora de contestación da chamada ou, de non producirse, dende a hora da última chamada sen resposta) para aceptar, ou non, a oferta realizada, e indicarase o número de teléfono e correo electrónico para poder contactar, para tales efectos, co Concello. De non terse producido ningún tipo de resposta ao dito chamamento no prazo máximo sinalado, aplicaranse ao/á aspirante os mesmos efectos, en relación coa súa situación na bolsa de traballo, ca os previstos para os supostos rexeitamentos do chamamento sen alegación e acreditación de causa xustificada; e, polo tanto, nos termos do sinalado a continuación, implicará o seu pase ao último lugar da bolsa.2. De terse respondido ao dito chamamento, no prazo sinalado, procederase do seguinte xeito, segundo se teña producido á aceptación ou rexeitamento da oferta de contratación realizada: a) No suposto de rexeitamento da oferta, o/a interesado/a deberá alegar algunha das causas/situacións xustificadas que continuación se relacionan (e cuxa acreditación documental deberá realizarse, posteriormente, no prazo máximo de 5 días hábiles dende o dito rexeitamento), dando lugar a conservar a súa posición ordinal dentro da bolsa de traballo. De non ser así, sen ter alegado algunha destas causas (ou téndose alegado, sen acompañarse da posterior xustificación documental no prazo indicado), pasaría ao último lugar da bolsa. as ditas causas/situacións de rexeitamento xustificado serán as seguintes: 1. Concorrencia de parto, permiso por nacemento, adopción ou acollemento, permiso de paternidade, risco durante o embarazo, risco durante o período de lactación natural e/ou situacións asimilables.2. Estar en situación de incapacidade temporal transitoria por continxencias comúns ou profesionais, acreditado co correspondente parte médico de baixa.3. Estar en situación de servizo activo noutra Administración Pública.4. Estar nalgunha das situacións de servizos especiais incluídas no ámbito de aplicación da Lei 2/2015, de 29 de abril, do emprego público de Galicia.5. Ter vixente un contrato de traballo cunha empresa/entidade privada, ou exercer como autónomo.6. Ter que coidar e/ou estar ao cargo dun familiar de ata segundo grao, cando este, por razóns de idade, accidente ou enfermidade non puidera valerse por si mesmo e non desenvolva unha actividade retribuída; ou situacións asimilables enmarcadas dentro do exercicio da conciliación laboral e familiar. b) No suposto de aceptación da oferta, o/a interesado/a deberá iniciar a relación de servizo, no prazo fixado para o efecto, previa resolución de contratación por parte da Alcaldía; debendo achegar, antes do nomeamento/contratación, declaración responsable (segundo modelo facilitado polo Concello) de que segue reunindo todos e cada un dos requisitos esixidos, e acreditados (segundo o fixado no apartado terceiro e cuarto da convocatoria e bases presentes), no momento de terse presentado ao proceso selectivo do que derivou creación da bolsa de traballo, así como de non estar incurso en causa de incompatibilidade de conformidade coas previsións normativas aplicables ao respecto (e iso sen prexuízo da responsabilidade na que, no seu caso, e por falsidade na dita declaración, puidese incorrer). 3. A acumulación por un mesmo integrante da bolsa de traballo, de dúas situacións de falta de resposta aos chamamentos e/ou rexeitamento inxustificado, dará lugar á súa baixa definitiva na mesma. Igualmente, tamén serán causas de baixa definitiva na bolsa de traballo as seguintes: a) Renuncia voluntaria á permanencia na bolsa de traballo. b) Non reunir os requisitos esixidos para o nomeamento (ou terse producido falsidade nestes). c) Non iniciar a relación de servizo no prazo e/ou datas establecidos para o efecto; agás causa xustificada e/ou de forza maior alegada para o efecto (e que deberá ser valorada e, de ser o caso, aceptada por parte do órgano convocante e responsable do nomeamento que, neste caso, será a Alcaldía). d) A existencia de expediente disciplinario que implique a separación do servizo, ou atoparse en situación de inhabilitación absoluta e/ou definitiva para o desempeño de empregos públicos. e) Falecemento, incapacidade permanentemente ou cumprimento da idade ordinaria de xubilación fixada, de ser o caso, en cada momento En todo caso, a dita baixa definitiva deberá ser acordada, mediante resolución debidamente motivada, por parte do órgano convocante e responsable da contratación que, neste caso, será a Alcaldía. Ao obxecto da súa adecuada xustificación, consulta e acreditación administrativa, o empregado público que se teña encargado dos chamamentos fará constar, mediante dilixencia emitida ao efecto (e que obrará no expediente correspondente), os trámites efectivamente realizados; debendo indicar, cando menos, os días e horas nos que se realizaran as chamadas e o envío de correos electrónicos, así como do remate do prazo para responder ao chamamento, e se o/a aspirante tivo respondido en prazo e aceptado, ou non, a oferta de nomeamento realizada (e sen prexuízo daqueloutras incidencias/circunstancias que, de ser o caso, se estime oportuno reflectir). Fin da relación de emprego. Ao cesar na relación de servizo o/a aspirante retornará á posición ordinal que, en cada momento, e en virtude da puntuación inicialmente acadada no proceso selectivo, lle corresponda dentro da bolsa de traballo. A responsabilidade administrativa e formal ao respecto da xestión das bolsas de traballo correspóndelle, en coordinación coa Secretaría-Intervención Municipal, ao departamento de Servizos Sociais, ao que lle corresponderá a realización dos trámites operativos e ordinarios pertinentes. Os aspirantes propostos quedarán suxeitos, no seu caso, ao cumprimento das prescricións contidas na Lei 53/1984, de 26 de decembro, sobre Incompatibilidades do Persoal ao Servizo das Administracións Públicas, e demais normativa aplicable. En todo o non previsto nas presentes bases xerais, así como nas respectivas bases específicas, o tribunal quedará facultado para resolver e/ou interpretar as dúbidas que se poidan presentar, e tomar os acordos necesarios para a boa orde e adecuado desenvolvemento do proceso; e, todo iso, con pleno sometemento ás previsións normativas aplicables ao respecto, e con arranxo ao sentido e contido das propias bases. As presentes bases, as respectivas convocatorias e bases específicas e cantos actos administrativos se deriven destas e das actuacións do tribunal poderán ser impugnadas, polos/as interesados/as, tanto en vía administrativa como contenciosa, nos casos e na forma establecidos pola normativa aplicable ao respecto. Sr. Alcalde-Presidente do Concello de Agolada D./D. a ________________________________________________________________, de _____ anos, con DNI _______________________ e enderezo en ______________________________________________________________, n. o _____, piso _____ C. P. _______________, da localidade _________________________, con teléfono ______________, e correo electrónico _________________________________ I. Que desexo participar na convocatoria realizada polo Concello de Agolada para a selección e nomeamento, como persoal funcionario interino, dun/dunha traballador/a social, técnico/a medio, subgrupo A2. II. Que declaro, baixo a miña responsabilidade, reunir todos os requisitos esixidos para poder participar neste proceso selectivo (referidos á data de finalización do prazo sinalado para a presentación desta solicitude), segundo o previsto nas bases reguladoras, que coñezo e acepto; declarando, asemade, a veracidade do que aquí expoño, así como dos datos que figuran nesta instancia, comprométome a xustificalo documentalmente cando así sexa requirido. Polo exposto, SOLICITO: Ser admitido/a no dito proceso selectivo, achegando para estes efectos, e con arranxo ao disposto nas súas bases reguladoras, a seguinte documentación: Agolada, _____ de _______________ de 2018 Asdo. 1.—A Constitución Española de 1978: Estrutura. Especial referencia aos dereitos fundamentais e liberdades públicas.2.—O Estatuto de Autonomía de Galicia. Estrutura e contido. Especial referencia ao Goberno da Comunidade Autónoma.3.—Organización territorial do Estado na Constitución: Ideas xerais da Administración central, autonómica e local.4.—Réxime local español: clases de entidades locais. O municipio. Elementos: territorio e poboación. Organización municipal.5.—Competencias municipais. Especial referencia ás competencias en materia de servizos sociais.6.—Lei 39/2015, do 1 de outubro, do procedemento administrativo común das Administracións Públicas. O interesado. A actividade das Administracións Públicas. Os actos administrativos. Fases do procedemento. Revisión de actos en vía administrativa.7.—Lei 40/2015, do 1 de outubro, do réxime xurídico do Sector Público. Principios de actuación e funcionamento do sector público. Relacións interadministrativas.8.—O persoal ao servizo das Administracións Públicas. Clases de empregados públicos. Dereitos e deberes individuais e colectivos. Situacións administrativas. Rexime disciplinario.9.—A protección de datos de carácter persoal. Normativa reguladora. Principios informadores e dereitos das persoas en materia de protección de datos.1.—A Lei de Servizos Sociais de Galicia.2.—Sistema Galego de Servizos Sociais. Estrutura, niveis de intervención e funcións. Proceso de intervención.3.—O traballo social. Conceptos, principios, obxectivos e funcións.4.—Metodoloxía do traballo social. Elaboración de programas e proxectos sociais.5.—Recursos técnicos do traballo social. Técnicas. Instrumentos. Soportes documentais e informáticos.6.—Deontoloxía e principios éticos do traballo social. O segredo profesional.7.—O traballo en equipo. Diferenzas entre equipo multidisciplinar e interdisciplinar. Características, principios e funcións do/a traballador/a social no equipo.8.—Plan Concertado para o desenvolvemento de prestacións básicas de servizos sociais das Corporacións Locais.9.—O Servizo de Axuda no Fogar. Definición. Obxectivos. Persoas usuarias. Profesionais que interveñen. Formas de prestación. Financiación. Tarefas e organización.10.—Lei de Promoción da Autonomía Persoal e Atención á Dependencia. Sistema de Atención á Dependencia.11.—Inclusión social. Normativa. Prestacións. Persoas beneficiarias e requisitos de acceso. Tipoloxía das axudas, compatibilidade e exencións.12.—Emerxencia social municipal.13.—Pobreza enerxética. Prestacións. Persoas beneficiarias e requisitos.14.—Atención á discapacidade. Normativa. Prestacións socioeconómicas. Centros. Programas e servizos.15.—Terceira Idade. Normativa. Prestacións. Persoas beneficiarias e requisitos.16.—Familia e menores. Normativa. Prestacións socioeconómicas. Centros. Programas e servizos. Intervención social.17.—O Programa de Educación Familiar.18.—Inmigración e retorno. Marco normativo. Prestacións.19.—Muller. Normativa. Prestacións socioeconómicas. Centros. Programas e servizos. Intervención social.20.—Os Centros de Información á Muller (CIM). Normativa. Descrición. Funcionamento.21.—Comunidade: recursos no ámbito do emprego, seguridade social, vivenda, saúde e educación.22.—Voluntariado social. Referencias lexislativas. Concepto. Tipos, elementos e clases de voluntariado. Tarefas da persoa voluntaria. Agolada, 22 de outubro de 2018 Luis Francisco Hatton Insuela. Alcalde.